અધિકારીએ કહ્યું, ”જો તમને યાદ હોય તો ૨૦૧૬ના ટી-૨૦ વિશ્વકપ પહેલાં પણ અમે દુલીપ ટ્રોફીનું આયોજન નહોતું કર્યું, કારણ કે જ્યારે અમે ટી-૨૦ ટીમની પસંદગી કરવાના હોઈએ ત્યારે આ ટૂર્નામેન્ટનું કોઈ મહત્ત્વ રહેતું નથી. ગત વર્ષે અમે એક સત્રમાં ૧૩ ટેસ્ટ મેચ રમ્યા, આથી દુલીપ ટ્રોફીથી શરૂઆત કરવી સારી રહેત. આ ટૂર્નામેન્ટ ૨૪ દિવસમાં પૂરી થાય છે. આ સ્થિતિમાં આવનારા લાંબા સત્ર અને બધાં મેદાનો વ્યસ્ત રહેવાને કારણે અમે દુલીપ ટ્રોફીને જૂન કે જુલાઈમાં યોજી શકીએ નહીં. અમારી પાસે ફક્ત સપ્ટેમ્બર મહિનો જ હતો.”